Teknologiapalvelut | Numerola
http://www.numerola.fi/wordpress/wp-content/themes/zap-installable/
http://www.numerola.fi/?page_id=5/
#04e501	style1
Mobile menu Etusivu Tuulivoimapalvelut Teknologiapalvelut Yhteydenotto English	Teknologiapalvelut
Mallinnuksella ja simuloinnilla tuottavuutta
Tieteellisen laskennan keinoin olemme auttaneet asiakkaitamme tehostamaan liiketoimintaprosessejaan. Tyypillisesti hanke liittyy uuden tuotteen tekniseen arviointiin ja optimointiin tai jo markkinoilla olevan tuotteen parantamiseen. Toteuttamamme hankkeet sisältävät myös esimerkiksi tuotannon, koetoiminnan ja myynnin tehostamista laskennallisen teknologian avulla.
Luottaessanne asiantuntemukseemme ette pety
Kehitämme jatkuvasti osaamistamme ja hiomme menetelmiämme omissa kehityshankkeissamme sekä kansallisissa ja kansainvälisissä tutkimushankkeissa. Näin voimme tarjota käyttöönne viimeistä huutoa olevan laskennallisen teknologian. Monet luottavat meihin, luottakaa tekin.
Simulointi ja optimointi
Simulointiosaamisemme on monitieteistä. Matematiikan avulla voidaan kuvata monipuolisesti erilaisia ilmiöitä. Numerolan vahvuus on matemaattinen, erityisesti numeerinen osaaminen, siis matemaattisesti kuvattujen ilmiöiden tietokoneavusteinen ratkaiseminen.
Tyypillisesti ilmiöt ovat fysiko-kemiallista. Virtaussimulointipalvelumme tuotamme pääosin OpenFOAM-pohjaisin menetelmin. Emme kuitenkaan jää sormi suussa ihmettelemään, jos valmisohjelmat eivät taivu tehtävän simulointiin. Tällöin joko modifioimme valmisohjelmistoa tai nojaudumme kehittämäämme Numerrin-mallinnustyökalupakkiimme.
Matemaattisen optimoinnin toteuttaminen vaatii lähes poikkeuksetta joko täyttä tai osittaista räätälöityä toteutusta, esimerkiksi Numerrin-, Matlab-, Fortran-, C++-, Java- ja Python-lähdekielillä.
Mittauksista saatava tieto on avainasemassa tuotteen kehittämisessä ja tuotantoprosessia tehostettaessa. Numerolan data-analyysipalvelulla mittausaineistossa oleva olennainen tieto saadaan nopeasti jalostettua hyödynnettävään muotoon. Analyysipalveluissa olemme tottuneet luottamaan SSPS-, R-, Numerrin- ja Matlab-työkaluihin.
Tuotamme ohjelmistotuotteemme 15 vuoden toiminta-aikana karttuneita ohjelmistotyökaluja ja osaamistamme käyttäen. Toteuttamamme hankkeet ovat tuottaneet sovelluksia mm. tekniseen laskentaan ja optimointiin sekä datankeruuseen ja analysointiin.
Simulaattorit sekä optimointi- ja suunnittelutyökalut
Olemme toteuttaneet lukuisia tietokonetoteutuksia, jotka tehostavat asiakkaidemme liiketoimintaan liittyviä prosesseja, kuten tuotekehitystä, suunnittelua, markkinointia ja myyntiä. Tyytyväiset asiakkaamme ovat näin voineet tuottaa tuotteensa tai palvelunsa laadukkaammin, nopeammin ja edullisemmin ja säästäneet siis merkittävästi sekä aikaa että rahaa.
Mittausaineistojen keruu-, visualisointi- ja analyysityökalut
Toteuttamamme mittaustiedon keruusovellukset kokoavat mittalaitteiden datan ja muun käyttäjien syöttämän informaation tietokantaan. Sieltä tieto on haettavissa toteuttamiimme datan jalostusohjelmiin, joihin kuuluu mm. datan visualisointiin, tilastolliseen mallintamiseen ja prosessin analysointiin ja optimointiin kehittämämme Datain-ohjelmisto.
Teknisten laskentaohjelmien modernisointi
Olemme suorittaneet useita asiakkaidemme itsekehittämien, mutta ajan saatossa vanhentuneiden, teknisen laskennan tietokoneohjelmien modernisointeja. Näissä uudistushankkeissa olemme ajantasaistaneet tietokonetoteutuksen ja uudistaneet laskenta-algoritmit. Näin on laskentatehoa saatu lisää, ja käyttöliittymä on saatettu nykykäyttäjän vaatimustasolle.
Lue lisää modernisoinnista
Kumppanuudella tehoa tuotekehitykseen
”Valmet on tehnyt aktiivista yhteistyötä Numerolan kanssa jo yli kymmenen vuotta, ja kumppanuus jatkuu. Uskon, että Numerola voi jatkossakin omalla erityisosaamisellaan auttaa meitä kehittämään entistä parempia tuotteita ja palveluja asiakaskuntamme tarpeisiin.”
Jouko Ylikauppila
Katso esimerkkejä toteutetuista Valmet Oy:lle hankkeista
Numerolan avulla kokonaan uudelle teknologiselle tasolle
”Yrityksemme on hyödyntänyt Numerolan palveluita tuotteidemme kehitystyössä jo usean vuoden ajan. Olemme olleet erittäin tyytyväisiä Numerolan palveluihin tieteellisen laskennan, tuotteidemme arvioinnin ja optimoinnin sekä ohjelmistokehityksen projekteissa. Numerola on omalla erityisosaamisellaan auttanut meitä kehittämään tuotteitamme ja palveluitamme kokonaan uudelle teknologiselle tasolle. Yhteistyömme jatkuu edelleen.”
Tero Lallukka
Home » Teknologiapalvelut
Numerola Oy	Numerola® Oy on kehittänyt laskennallisen teknologian palvelukokonaisuuden, joka tarjoaa asiakaslähtöisiä laskennalliseen tieteeseen perustuvia analyysi- ja ohjelmistopalveluja. Palvelujamme hyödyntävät pääasiassa tuulivoiman parissa toimivat sekä korkean teknologian yritykset. Osaaminen on testattu sadoissa vaativissa asiakas- ja kehityshankkeissa. Numerola® Oy on saavuttanut korkean Rating Alfa -luottoluokituksen, johon yltää vain joka kymmenes suomalaisyritys. Luokitus on merkki yrityksen erinomaisista taloudellisista tunnusluvuista, positiivisista taustatiedoista
ja hyvästä maksukäyttäytymisestä. Luokituksen myöntää Suomen Asiakastieto Oy.
Numerola Oy PL 126 40101 Jyväskylä
contact@numerola.fi
+358405528118
2014 © Numerola Oy | Business ID: 1511108-8	Y-tynnus: 1511108-8	paged